Suomen linnut – Harrastajan opas

Suomen linnut – Harrastajan opas on  Lasse J. Laineen kirjoittama lintuharrastajan opas. 

Sen lähtökohtana on vuonna 2004 ilmestynyt Lintuharrastajan opas. Tähän uudistettuun painokseen on tehty laajennuksia ja uudistuksia, ja lähes kaikki kuvat ovat uusia.Suomen linnut – Harrastajan opas, s. 6

Kirja jakautuu seuraaviin osiin:
 Välineet ja havainnointi
 Lajintuntemus 
 Rakenne ja aistit
 Lentäminen
 Levinneisyys ja elinympäristöt
 Pesiminen
 Käyttäytyminen
 Ravinto ja saalistus
 Muutto
 Miten harrastan lintuja

Arviot
Risto Kormilainen kirjoittaa Kaltiossa, että kyseessä ei ole varsinainen tunnistusopas, vaikka kirja käy sellaiseenkin. Laine opastaa harrastajaa välineiden hankkimisessa, joista tärkein on kiikari tai kaukoputki. Sitten hän kertoo linnun rakenteesta ja muusta olemuksesta sekä käyttäytymisestä, saalistuksesta ja ravinnosta. Linnuista on myös levinneisyystietoja. Lopussa on vinkkejä siitä, miten lintuja voi auttaa selviytymään. Kormilainen kiittää Laineen tyyliä ja asiantuntemusta, ja hän toteaa että aloittelevalle harrastajalle kirjasta muodostuu elämysmatkaopas.Risto Kormilainen, Maailma lintujen silmin,  Kaltio, viitattu 9.8.2017

Jan Södersved huomauttaa Linnut-lehdessä, että kirja muodostaa parin kaksi vuotta aiemmin ilmestyneen Suomen linnut – Tunnistusopas -nimisen kirjan kanssa. Södersved toteaa, että ulkoasultaan täysin muuttunut kirja on taitoltaan miellyttävämpi ja ilmavampi kuin sen aiempi versio. Pienenä miinuksena hän mainitsee saapumistilastojen vanhentuneisuuden, kun leudot talvet ovat muuttaneet kevään kulkua.Jan Södersved, Linnuista ja lintuharrastuksesta, Linnut-lehti 2/2017 s. 44

Etelä-Saimaan Leena Härkönen kehuu kirjaa mutta sanoo, että aloitteleva harrastaja saattaa uupua yksityiskohtiin. "Jos harrastuksessa haluaa edetä, tietoa kaipaa lisää, ja Laineelta sitä löytyy", hän kuitenkin toteaa. Vielä hän muistuttaa, ettei kaikkia lintuja ole pakko tunnistaa, mikä voi innokkaalta aloittelijalta unohtua.Leena Härkönen: Tuhti paketti lintutietoa,  Etelä-Saimaa 27.4.2017, viitattu 9.8.2017

Lähteet


Luokka:Vuoden 2017 kirjat
Luokka:Suomalaiset biologian tietokirjat
Luokka:Kirjat linnuista